Lewendige haai in Florida-swembad gevind | Maroela Media
Lewendige haai in Florida-swembad gevind
19 Januarie 2016
Argieffoto van 'n swartpunthaai ter illustrasie Foto: AFP/AFP/GETTY IMAGES
Natuurlewebeamptes probeer steeds vasstel hoe 'n haai in 'n swembad by 'n meenthuiskompleks in Florida beland het.
Die South Florida Sun Sentinel het berig beamptes van die Florida Vis- en Natuurbewaringskommissie is na die Mariner's Cay-kompleks in Hypoluxo ontbied nadat 'n vrou die 1.5 meter lange swartpunthaai in die swembad aangetref het.
Nicole Bonk het aan die beamptes gesê sy het gesien hoe twee jong mans van die swembad, wat naby die kuslyn geleë is, weghardloop. Die beamptes het die haai uit die swembad gehaal en hom weer in die see teruggeplaas.
Volgens Bonk het die twee seuns gaan visvang en die haai as 'n grap in die swembad gegooi. "Hulle het die haai in die swembad gelos om dood te gaan. Ek dink hulle is vreeslike kinders, want dit is dieremishandeling," het sy gesê. "Ons het probeer om hom te red, maar hy het dit moontlik nie gemaak nie. Hy het skaars beweeg ná die trauma. Ons het ons bes probeer om hom te red."
Kringtelevisiebeeldmateriaal van Mariner's Cay word ondersoek.
Swartpunthaaie is een van die algemeenste spesies in die suide van Florida.
Wêreld se oudste man sterf
1% van wêreld ryker as al die res
Volg jou padkaart na finansiële vryheid
As-kuus? Tot 80 000 toeskouers per dag by MCG-toets
Wat sal ondeende seun nog nie aanvang nie? Hulle moet egter 'n les hieruit geleer word.
Dis net ontstellend dat hierdie kinders min respek vir 'n wilde dier het. Ek hoop hulle word ordentlik gestraf sodat hulle nooit weer so onnadenkend en nalatig optree nie!